# Aptarimas:Nazareth

### Straipsnis iš Vikipedijos, laisvosios enciklopedijos.

Grupė tikrai padarė didelę įtaką, susilaukė daugybės pamėgdžiotojų, tačiau neiškilo į topus. Kyla klausimų - rašyk pirmiausiai į diskusijas, o paskum jau galvok, ar trinti, nes kitaip gaunasi ne taisymai o vandalizmas. --Tractor 8 Liepos 2005 00:43 (EEST)

OK, diskutuojam - darant tokį drasų teiginį, reiktų jį paremti. Ir koreguoju aš tik tuo atveju, jei esu įsitikines tuo ką darau. Vienos power baladės ir 25 albumų sukūrimas - dar nereiškia įtakos 3(!!) netgi ne stiliams o žanrams. Ir kadangi daleidžiu kad yra ir grupės gerbėjų ir kitokių nuomonių, aš gi neprirašiau, kad "Nazareth - menkai vertinami albumų "kepėjai", o palikau teiginį "Grupė vertinama nevienareikšmiškai". Beje - kas juos megdžiojo ?( "Love Hurts" cover'iu nevadinant megdžiojimu) -- Caterpillar 8 Lie 2005 7:30 (EEST}

Na, gal pirmiausiai reiktų perskaityti straipsnį iki galo (pačių Nazareth iškeltų hitų nedaug, dauguma - pergroti kitų grupių, įskaitant netgi tokias popas, kaip Ace of Bace). Be to, apie teiginio "drąsumą" - reikia būti kraštutinai drąsiam, kad neigti įtaką grupės, kurios albumai pakliūdavo į top-100 JAV ir Britanijoje, kuri pakankamai sėkmingai kuria jau beveik 40 metų, ir kurios fanais tampa žmonės, gimę vėliau, nei grupė išleido pirmą albumą :-)

Bent dalies profesionalių muzikos kritikų vertinimais, Nazareth albumai verti visų laikų Top-100: [1]. Dabartiniuose CD-Universe web pardavimuose 1975 "Hair of the Dog" užima 2204 vietą iš maždaug 400 tūkstančių CD (Top 1 procentas 1996-2005) [2].

Grupėms, patyrusioms Nazareth įtaką, galima priskirti praktiškai visas 1975-1980 susikūrusias ir grojusias Didžiosios Britanijos Hard Rock bei Heavy Metal grupes. Keli tribute albumai (pvz., "Another hair of the Dog") gana neblogai rodo Hard Rock ir Heavy Metal atlikėjų (labai tikiuosi, atlikėjų vardai ką nors pasakys) požiūrį į Nazareth: [3]

Nazareth nebuvo atskiros naujos srovės kūrėja (niekas to nedrįstų teigti), kaip, pvz., Black Sabbath, ir netapo nauja srove patys, ką padarė Led Zeppelin. Tačiau tai buvo stipri "antrojo ešelono" grupė, kuri ir pati juto kitų grupių įtaką, ir darė stiprią įtaką kitiems. Tai labai paprasta: pabandyk paklausyti kad ir 1973 "Razamanaz" ir palyginti tai su kitų grupių 1970-1975 albumais :-)

Šiaip, Nazareth įdomesnė kaip Folk grupė, kuri į tuo metu dominavusį Blues Rock įnešė europietiškos viduramžių muzikos elementų. "Hair of the Dog" labai akivaizdus pavyzdys, albumas kuris pagal skambesį yra maždaug tiek pat Heavy metal, kaip ir (paklausyk "Beggars Day"), pirmos "tikros" heavy metal grupės Judas Priest pirmi du albumai, išleisti 1974 ir 1976. Arba palygink 1977 Nazareth "Expect No Mercy", 1978 "No Mean City" ir koncertinį 1981 "SNAZ" su 1980 Iron Maiden "Iron Maiden". Tiesiog palygink muziką, kurtą 1970-1980 su Nazareth :-)

Nazareth nei per daug iššokdavo iš stiliaus rėmų, nei turėjo tokį nuolatinį populiarumą, kad juos kažkas vertintų kaip kokią nors supergrupę (pvz., kaip būna vertinami Deep Purple ar Scorpions). Nazareth balansavo tarp eksperimentų su škotų ir airių melodijomis bei viduramžių muzika ir tiesiog Rock bei Pop muzikos.

--Tractor 8 Liepos 2005 16:20 (EEST) P.S.: diskografija straipsnyje nekorektiška, reik taisyt, kiek pažiūrėjau, nekorektiškos diskografijos kopypeistas iš en.wikipedijos.

Ar pirmiausia ar ne, bet straipsnį da'skaičiau iki galo - šis paties teiginys gana nepagrįstas.

O dėl "Nazareth" įtakos ir grupių /atlikėjų vertinimo bendrai - vistik reikėtų pačiam irgi laikytis NPOV principo. Kadangi šios temos (muzikos suvokimas, mėgstami/nemėgstami atlikėjai) susijusios su konkretaus žmogaus "skoniu", nereikėtų leisti savo subjektyviems vertinimams įtakoti tai kas rašoma enciklopedijose. Man pvz. "Nazareth" taip pat kelia šiokius tokius sentimentus kaip viena pirmųjų "rokavų" grupių gastroliavusių LT. Bet tas faktas irgi neturėtų užgožti realybės.

Būtent, kad Nazareth kuria "pakankamai" sėkmingai. Ir nenoriu aš jų sumenkinti. Bet "pakankamai" - nėra užtenkama kad daryti įtaką. Pakliuvimas į topus (13 albumų Bilboard'o Top'e, iš jų 8 - pirmam šimtuke, - tai net ne itin geras rezultatas, viso albumų - apie 30) vėlgi nėra rodiklis kai kalbama ne apie komercinę sėkmę o apie stiliaus formavimą. Galima taip išsireiškinėti, kai kalbama apie "Deep Purple", "Black Sabbath", "Led Zeppelin", galų gale tuos pačius "Judas Priest" , "Iron Maiden" ir kt. grandus. Jei grupė daro įtaką - ji susilaukia bangos pamėgdžiotojų ar bandančių mėgdžioti, šiuo atveju taip nebuvo.

Bandant įžvelgti "panašumus", gal atsisukime dar labiau atgal - į Jimi Hendrix ar Led Zeppelin. "Nazareth" lieka kažkur kaip teisingai išsireiškei "antram ešelone". Kažką pamėgdžioję, kažką pabandę įnešt savo, tačiau taip ir likę šešėlyje.

Negi dabar apie visas "antro ešelono" grupes rašysim kad "padarė įtaką pusei egzistuojančių stilių".

Na, o jeigu reikia "profesionalių kritikų" įvertinimo, toli neieškokim - www.allmusic.com.

Apibendrinant , manau ginčas nelabai vertas dėmėsio - tiesiog nuimam tą frazę ir panašius "medalius" kabinkim tik labai retais atvejais, kai tikrai verta.

--Caterpillar 8 Liepos 2005 18:07 (EEST)

Dėl asmeniškumų - atsiprašau dėl užuominos į neskaitymą. Pats asmeniškai nesu Nazareth fanas, nei viename jų koncerte irgi nesu buvęs. (greičiau - Deep Purple, Iron Maiden ir Judas Priest fanas, tarp mano klausomų grupių - Nazareth, tur būt, nėra netgi viena Top-50 mėgstamiausių). Grupės vertinimai straipsnyje nepateikti, atitinkamai - "pačiam irgi reiktų laikytis NPOV" tipo pareiškimai ir aiškinimai apie asmeninius skonius čia visiškai ne į temą (demagogijos). Taip pat - noriu paklausti, ar tu remiesi tuo, ką skaitei apie Nazareth, ar tuo, ką iš jų kūrinių esi klausęs (neskaitant to paties "Love Hurts")?

Grįžtant prie diskusijos: visiškai nesutinku nei su teiginiu, kad "antro ešelono" grupės nedarė niekam įtakos (nesuveskime visko į žvaigždes), nei su tuo, kad grupė, kurios pusė albumų pakliuvę į Bilboardo topus yra nereikšminga, nei su tuo, kad grupė kuri keliuose albumuose sugebėjo aplenkti savo laiką, neverta "medalio". Sutikčiau, kad gilios įtakos kitiems nepadarė Scorpions, kurie buvo komerciškai sėkminga grupė, grojusi tai, kas buvo populiaru, bet nėjusi į didesnius ieškojimus (tiesa, irgi - su išlygomis), bet Nazareth gerokai eksperimentavo, aplenkdami tą pop-bangą keleriais metais.

Apie "Bandant įžvelgti panašumus" - minėtieji Led Zeppelin ir Jimi Hendrix - būtent tos pačios (o ne ankstesnės) kartos atlikėjai, kaip ir Nazareth, tačiau žymiai tolimesni ir nuo Heavy metal ir nuo 1980-ųjų Pop muzikos, nei Nazareth.

Jei vis dar kyla klausimų, apie ką kalba, dar kartą siūlau tiesiog paklausyti tokių albumų, kaip "Hair of the Dog", "Expect No Mercy", "No Mean City" arba (ypač) koncertiniu "SNAZ" ir palyginti pvz., su tuo metu dar švelniais Judas Priest "Sad Wings Of Destiny" ar paprastučiais Iron Maiden "Iron Maiden". Arba su tais vėlesniais Pop-metal grandais "Motley Crue". Manau, tai leis paprastai užbaigti visą šitą diskusiją (Jei neturi - galiu pagelbėti). (analogija: ar girdėjai Iron Maiden "Soundhouse Tapes"? Ar patikėtum, jų nesiklausęs, tuo, kad maidenai tiesiog pamėgdžiojo The Beatles (Iron Maiden "Invasion")?)

--Tractor 8 Liepos 2005 19:50 (EEST)

## [taisyti] Reziume

Mintys iš sunkių diskusijų IRC:

Nazareth be abejonės nebuvo viena iš grupių lyderių ("pirmojo ešelono"), tempusių paskui save visą stilių, tad niekuo per daug neišsiskiria, kita vertus, tai nebuvo ir eilinė riboto populiarumo grupė, kuri būtų tik pamėgdžiojusi kitas grupes (trečiasis ešelonas), tad galima tarti, kad tam tikrą įtaką jinai darė, juolab, kad stiliumi kažkiek lenkė savo laiką. Iš esmės, reiktų perrašyti straipsnį, papildant jį tokia informacija, kad viskas būtų aiškiau ir pakartotinės tokios diskusijos nekiltų.

--Tractor 23:42, 10 Liepos 2005 (EEST) P.S. rašiau apie Nazareth todėl, kad tai buvo pakankamai nesvarbi grupė, jog būtų lengva parašyti, ir pakankamai reikšminga, kad verta būtų parašyti (tiesiog truputį baisu rašyti apie tokius monstrus, kaip Deep Purple ar Nina Hagen). Bet rezultate gavosi vienos kontraversijos :-/

Rodomas puslapis "http://lt.wikipedia.org../../../n/a/z/Aptarimas%7ENazareth_1042.html"

##### Views

- Straipsnis
- Aptarimas
- Dabartinė versija

##### Paieška